24 чэрвеня другі дзень святкаванняў у Віцебску з нагоды Дня горада завяршыўся водна-спартыўным шоў на Дзвіне каля плошчы Перамогі. Спачатку да “трох штыкоў” водным шляхам прыбыла княгіня Вольга. Яна павітала віцьбічаў і дала старт святу. Затым дружына княгіні пачала сячыся на мячах паміж сабой, інсцэніруючы бітвы, якія адбывалія ў старажытнасці пад горадам. Пасля перад гледачамі і кіраўніцтвам горада ўрачыстым маршам прайшлі дзеці ў касцюмах гусараў і кадэты. Гэта павінна было сімвалізаваць вайсковую пераемнасць пакаленняў. Наступнымі рэй узялі выратавальнікі. Яны спускаліся ў лодкі з маста Блахіна па вяроўках, нешта ўзрывалі і падпальвалі (у тым ліку адзін аднаго), а потым тушылі. Пажарны самалёт выкідваў парашутыстаў, якія скакалі то ў ваду, то ў дым. Супрацоўнікі МНС нават утапілі ў Дзвіне, а потым выратавалі старэнькія “жыгулі”, карацей забаўлялі публіку як маглі. Заметили ошибку? Выделите текст, нажмите Ctrl+Enter и оставьте замечание!